Notă explicativă

la proiectul

**” Extinderea apeductului magistral Zagarancea – Cornești spre satele Zăzulenii Noi, Negurenii Noi, Zăzulenii Vechi, Negurenii Vechi, Țighira, Coșeni r-nul Ungheni și reabilitarea rețelelor tehnologice interioare la stația de tratare a apei din mun. Ungheni”**

*Proiectul ”Extinderea apeductului magistral Zagarancea-Cornești spre satele Zăzulenii Noi, Negurenii Noi, Zăzulenii Vechi, Negurenii Vechi, Țighira, Coșeni r-nul Ungheni”* a fost elaborat de către SRL ”Apcan Proiect”. Serviciile de proiectare și actualizare a devizului estimativ, inclusiv verificarea documentației de proiect și deviz constituie 100.000 lei.

În prezent în Zăzulenii Noi, Negurenii Noi, Zăzulenii Vechi, Negurenii Vechi, Țighira, Coșeni r-nul Ungheni nu există sistem centralizat de alimentare cu apă, alimentarea are loc din fîntîni, ceea ce nu satisface cerințelor și normelor igienico-sanitare, de aceea a apărut necesitatea proiectării unui sistem de alimentare cu apă potabilă comun (aducțiune) pentru toate aceste localități. Canalizarea acestor sate se va prevedea într-un proiect separat.

Lungimea aducțiunii constituie 14984 metri liniari, conducta proiectată este din țeavă polietilenă cu diametrul Dn 63-110 mm pozată la adîncimea de 1,3 metri subteran. Apa potabilă va fi transportată către platformele turnurilor de apă prin intermediul stației de pompare proiectate în extravilanul satului Bușila. Stația proiectată e dotată cu 2 pompe de ridicare a presiunii și 1 panou de comandă. Zona de protecție sanitară a acesteia se adoptă 15 metri. Prin intermediul acestui proiect vor beneficia de apă potabilă după cum urmează:

1. 415 locuințe din satele Negurenii Noi și Zăzulenii Noi.
2. 350 locuințe din satul Zăzulenii Vechi.
3. 730 locuințe din satul Negurenii Vechi.
4. 400 locuințe din satul Coșeni.
5. 720 locuințe din satul Țighira.

*Proiectul ”Reabilitarea rețelelor tehnologice interioare la stația de tratare a apei din mun. Ungheni”* a fost elaborat de SRL ”Intexnauca”. Proiectul prevede reconstrucția stației de tratare prin înlocuirea a 5 pompe noi și înlocuirea rețeței interioare de conducte tehnologice, cît și a rețelelor exterioare subterane uzate. Dat fiind faptul, că stația de tratare funcționează din a.1969 și în legătură cu expirarea duratei de serviciu a conductelor și pompelor a apărut necesitatea înlocuirii acestora.

*Valoarea estimativă* a proiectului este de aproximativ **37 000 000 lei** cu o durată de execuție de 12 luni. La moment s-a actualizat si verificat documentația de proiect și de deviz. Finanțarea proiectului urmează să fie efectuată **din Fondul National de Dezvoltarea Regională și contribuția Consiliului raional Ungheni**. Prin implementarea acestui proiect se urmărește aprovizionarea cu apă potabilă a populației din mediul rural care la moment folosește apă tehnică.

Diana Rogovschi